Diari Oficial de la Generalitat Valenciana


Sumari del DOGV 9497, del 26-12-2022 (2022/12743)

RESOLUCIÓ de 19 de desembre de 2022, de la directora gerent de Ferrocarrils de la Generalitat Valenciana, per la qual es donen a conéixer les gases del procés selectiu per a la constitució de dues borses d'ocupació temporal mitjançant concurs de mèrits.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9497

Data del DOGV
:   26-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12420


Data del document
:   19-12-2022

Organisme emissor
:   Ferrocarrils de la Generalitat Valenciana

Tipus de document
:   Resolució

Descriptors 

:   * concurs administratiu

RESOLUCIÓ de 19 de desembre de 2022, de la directora gerent de Ferrocarrils de la Generalitat Valenciana, per la qual es donen a conéixer les gases del procés selectiu per a la constitució de dues borses d'ocupació temporal mitjançant concurs de mèrits. [2022/12870]  
Ferrocarrils de la Generalitat Valenciana (d'ara en avant FGV) precisa, per a atendre les necessitats de cobertura de llocs de caràcter temporal, comptar amb borses d'ocupació.  
La regulació normativa que afecta FGV en relació a aquest tipus de fonts de reclutament està constituïda pel VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat (publicat mitjançant Resolució de 27 d'abril de 2022, del conseller d'Hisenda i Model Econòmic, en DOGV núm. 9329 / 02.05.2022).  
Aquest acord contempla la possibilitat de constituir borses d'ocupació temporal urgents pel procediment de valoració de mèrits. Les circumstàncies que concorren actualment en FGV en matèria de reclutament fan necessari recórrer a aquest mecanisme per a dotar llocs de l'àmbit funcional d'atenció al client, tant a Alacant com a València i fins que es puguen constituir noves borses per qualsevol altre sistema dels previstos en el reiterat VI Acord.  
Les bases per a la constitució d'aquestes borses han sigut negociades amb la representació legal dels treballadors d'FGV, en dates 7 i 10 de novembre de 2022 i compten amb el preceptiu informe previ favorable de la comissió de seguiment del VI Acord, de data 28 de novembre de 2022.  
De conformitat amb el que es disposa en el Pla d'igualtat d'FGV, és d'interés ressaltar que aquesta entitat està compromesa amb la igualtat de tracte i d'oportunitats entre dones i homes.  
Sobre la base de tot l'anterior, resolc:  
Ordenar la publicació de les bases del procés selectiu per a la constitució en FGV de dues borses d'ocupació temporal mitjançant concurs de mèrits, que s'annexen.  
La present resolució tindrà els efectes que pertoquen d'acord amb les seues característiques i naturalesa a partir de l'endemà de la publicació. Contra aquesta resolució, que posa fi a la via administrativa, podrà interposar-se recurs contenciós administratiu, en el termini de dos mesos comptats des de l'endemà de la publicació; potestativament, s'hi podrà interposar recurs de reposició en el termini d'un mes comptat des de l'endemà de la publicació, davant del mateix òrgan que l'ha dictada.  
  
  
València, 19 de desembre de 2022.- La directora gerent de Ferrocarrils de la Generalitat Valenciana: María Anaïs Menguzzato García.  
  
  
BASES DE LA CONVOCATÒRIA PÚBLICA PER LA CONFECCIÓ DE BORSES URGENTS EN FERROCARRILS DE LA GENERALITAT VALENCIANA (FGV), PEL SISTEMA DE VALORACIÓ DE MÈRITS, PER LA COBERTURA DE LLOCS DE TREBALL TEMPORALS D'ATENCIÓ Al CLIENT EN LES DEMARCACIONS DE VALÈNCIA I ALACANT  
  
1. Objecte de la convocatòria   
L'objecte de la present convocatòria és conformar, d'acord amb les previsions del VI Acord de la Comissió de Diàleg Social del Sector Públic Instrumental de la Generalitat (DOGV Núm. 9329 /02.05.2022 [2022/3612]), dues Borses d'Ocupació Temporal pel sistema de valoració de mèrits, una en la demarcació provincial de València i una altra en la d'Alacant, per a la cobertura amb caràcter temporal de llocs d'Agent d'Estacions, Informador/a-Agent d'Estacions, Agent USI, Cap d'Estació Operador/a d'Atenció al Viatger OAV (només a València) i Agent USI d'Atenció Centralitzada AC (només a Alacant).  
Les descripcions funcionals d'aquests llocs estan regulades normativament en FGV i recullen els trets fonamentals, no esgotant les funcions i comprenent, en general, les que corresponen als coneixements que els caracteritzen. A continuació, a efectes informatius, s'indica la funció principal de cada lloc objecte d'aquestes bases:  
AGENT D'ESTACIONS. Atén i informa els usuaris i facilita títols de transport  
INFORMADOR/A - AGENT D'ESTACIONS. Facilita informació sobre la xarxa, el servei i els títols de transport  
AGENT USI. Atén i informa els usuaris i fa tasques de control de títols de transport  
CAP d'ESTACIÓ-OAV. Informa els usuaris sobre el servei en general i en casos d'incidències  
AGENT USI-AC. Atén i informa els clients, des de lloc centralitzat  
  
Aquestes Borses, en el moment en què es constituïsquen i es troben operatives, s'utilitzaran de manera subsidiària respecte a les que, per als mateixos tipus de llocs i demarcació, estigueren vigents. Estaran en vigor fins que es constituïsca nova bossa o borses d'ocupació derivades de processos selectius de concurs oposició que les substituïsquen.  
  
2. Requisits de les persones aspirants  
Els requisits que tota persona aspirant ha de complir i la manera d'acreditar els mateixos són els següents:  
a) Nacionalitat espanyola o alguna altra que permeta l'accés a l'ocupació pública conforme a les previsions de l'article 63 de la Llei 4/2021, de 16 d'abril, de la Generalitat, de la Funció Pública Valenciana o ser persona estrangera amb residència legal a Espanya. S'acreditarà amb document d'identitat, vàlid i en vigor; en el cas de persones estrangeres també haurà d'aportar-se certificat de residència legal a Espanya i permís de treball  
b) Tindre 18 anys d'edat mínima, atés que les condicions de treball i/o les exigències de capacitació necessàries impossibiliten legalment ocupar els llocs a persones menors d'aquesta edat. S'acreditarà amb document d'identitat, vàlid i en vigor.  
c) Posseir les capacitats i aptituds físiques i psíquiques que siguen necessàries per a l'acompliment de les funcions o tasques. Aquest requisit inclou l'obtenció d'aptitud en l'avaluació del perfil competencial. S'acreditarà superant les corresponents proves de valoració, en la forma que s'establisca i de la qual s'informarà les persones aspirants, podent això implicar que aquestes hagen de realitzar, al seu càrrec, avaluacions en centres externs a FGV. En el cas de persones que concórreguen a aquest procés posseint ja l'aptitud, el requisit es comprovarà per FGV.   
  
d) No haver sigut agent d'FGV acomiadat/a procedent per causa disciplinària. Es comprovarà per FGV.  
e) Nivell acadèmic mínim de Graduat Escolar o Ensenyament Secundari Obligatori, o equivalents. Els llocs que es cobriran temporalment amb les bosses que es constituïsquen pertanyen a 2 Grups Professionals diferents, que requereixen com a requisit per a la seua ocupació diferent nivell acadèmic:  
i. Llocs d'Agent d'Estacions i d'Informador/a-Agent d'Estacions. Són del Grup d'Operaris/as i es requereix titulació de nivell acadèmic mínim de Graduat Escolar o Ensenyament Secundari Obligatori, o equivalents  
ii. Llocs d'Agent USI, Cap d'Estació-OAV i Agent USI-AC. Són del Grup d'Oficials/as i es requereix titulació de nivell acadèmic mínim de Batxillerat i/o Cicle Formatiu de Grau mitjà o Superior, o equivalents  
  
Sobre la base de l'anterior, la possessió de l'un o l'altre nivell acadèmic determinarà la classe de llocs que la persona aspirant podrà arribar a ocupar temporalment en cas que s'integre en Borsa.  
Per als títols obtinguts a l'estranger haurà d'acreditar-se homologació.  
f) Tindre nivell de coneixement de valencià de, almenys, nivell A2. S'acredita segons Ordre 7/2017 de 2 de març de la Conselleria d'Educació, Investigació, Cultura i Esport. Per a ocupar llocs de Cap d'Estació-OAV es requereix com a requisit un nivell de valencià mínim de B2 i per a ocupar llocs d'Informador/a-Agent d'Estacions i d'Agent USI-AC el nivell mínim de valencià exigit és el B1. Per tant, l'ocupació d'aquests llocs per persones integrants de les bosses només podrà produir-se si tenen tals requisits.   
g) Per a ocupar lloc d'Informador/a-Agent d'Estacions i d'Agent USI-AC, es precisa com a requisit certificat oficial corresponent d'idioma anglés o francés (cas de l'Informador/a) i d'anglés (cas del USI-AC) de nivell B1 segons Marc europeu comú de referència per a les Llengües. Es podrà optar a integrar-se en aquestes Borses sense acreditar tal requisit, però la falta del mateix impedirà que es puguen ocupar llocs d'Informador/a-Agent d'Estacions o d'Agent USI-AC.  
  
h) Les persones aspirants de nacionalitat diferent de l'espanyola que no tinguen com a idioma natiu l'espanyol hauran d'acreditar documentalment el seu coneixement mitjançant Diploma d'Español com a Llengua Estrangera (DELE), certificat del Servei Internacional d'Avaluació de la Llengua Espanyola (SIELE) o títol d'espanyol d'Escola Oficial d'Idiomes. Totes les certificacions indicades hauran de ser, almenys, de nivell B1. També s'admetrà títol universitari de Grau en Filologia Hispànica o equivalent (si es va obtindre a l'estranger haurà d'acreditar-se homologació).  
Tots els requisits han de complir-se l'últim dia del termini de presentació de sol·licituds, a excepció del requisit c) que ha de complir-se en el moment de la incorporació al lloc de treball sense perjudici que les proves de valoració puguen realitzar-se abans o després, segons determine FGV. Les persones aspirants hauran de presentar còpies dels documents acreditatius assenyalats quan se'ls requerisca per FGV.  
  
3. Barems de mèrits   
Es tindran en compte els mèrits per formació i per experiència que es relacionen a continuació, sent 40 els punts màxims a computar, dels quals fins a un màxim de 24 correspondran a mèrits per formació i fins a un màxim de 16 a mèrits per experiència.  
  
Nivel de idioma valenciano (acreditar documentalmente según Orden 7/2017 de 2 de marzo de la Conselleria de Educación, Investigación, Cultura y Deporte) Nivel B1 3 puntos  
 Nivel B2 4 puntos  
 Nivel C1 5 puntos  
 Nivel C2 6 puntos  
Nivel de idioma inglés, francés, italiano, alemán o lengua de signos. Se valorarán hasta 3 idiomas distintos (según Decreto 61/2013 de 17 de mayo del Consell, Orden 93/2013 de 11 de noviembre de la Conselleria de Educación, Cultura y Deporte y Resolución de 2 de octubre de 2014 de la Conselleria de Educación, Cultura y Deporte). No se admitirá acreditación con título universitario de Filología cuando tal título se hubiera hecho valer como Requisito Hasta el B2, inclusive 3 puntos  
 Mayor que el B2 5 puntos  
Haber superado la fase de oposición de un proceso selectivo de FGV en los últimos cinco años Para alguno de los puestos convocados 2 puntos  
 Para otros puestos 1 punto  
Titulación académica. Sólo se considerará 1 título  
Universitaria: Será válido, en su caso, el mismo título que se hubiera usado como requisito  
Ciclo Formativo de Grado Superior: Deberá ser diferente al que se hubiera usado, en su caso, como requisito 5 puntos  
Formación en Prevención de Riesgos Laborales (duración, contenidos y acreditación según Real Decreto 39/1997, de 17 de enero, por el que se aprueba el Reglamento de los Servicios de Prevención) De Nivel Intermedio o Superior 2 puntos  
 De Nivel Básico 1 punto  
Total máximo posible por formación 24 puntos  
  
  
  
Mèrits per experiència  
  
Haver treballat en FGV com: Agent d'Estacions, Informador/a-Agent d'Estacions, Cap d'estació OAV, Agent USI o USI AC o Cap de Circulació 0,3 punts por mes de contracte  
Haver treballat en llocs la funció principal dels quals siga l'atenció al client en qualsevol altra empresa a Espanya o haver treballat en qualsevol altre lloc d'FGV 0,2 punts por mes de contracte  
Total màxim possible per experiència 16 punts  
  
  
  
ACLARIMENT IMPORTANT ALS MÈRITS PER EXPERIÈNCIA FORA D'FGV: Es considerarà que un lloc és d'atenció al client quan la seua activitat principal siga interactuar amb persones usuàries de manera directa o per mitjans telefònics o digitals. Amb independència de la denominació dels llocs s'entendrà que es compleix aquesta condició en els de:  
- dependents/as, caixers/es o cobradors-expenedors/es en qualsevol negoci o sector d'activitat,   
- emprats de taulell en oficines públiques o en entitats privades de serveis financers, asseguradores o agències de viatges,  
- teleoperadors/es,   
- cambrers/es o emprats de sala del sector de la restauració,  
- venda directa o promoció comercial de qualsevol producte o servei,  
- guies de turisme,   
- atenció als espectadors/es o assistents a espectacles públics,   
- operadors/es de xats o que interactuen amb tercers en xarxes socials de l'empresa o organització en la qual presten servei,  
- administratius/ves amb tasques d'atenció al públic, sempre que això se certifique de manera clara i  
- azafatos/es de mitjans de transport o d'esdeveniments  
  
Per contra, es considerarà que no la compleixen els llocs de:  
- administratius/ves, quan no se certifique de manera clara la realització de tasques d'atenció al públic/client,   
- conserges, bidells o ordenances,   
- personal sanitari, assistencial o docent,   
- conductors/es-pilots de mitjans de transport de viatgers/es,   
- responsables i directius,   
- repartidors/es,   
- vigilants i guardes i   
- personal de magatzems o centres logístics   
Acreditació de mèrits referits a formació:  
- Apartat c): no requerirà acreditació, es comprovarà per FGV.  
- Per a la resta d'apartats es requerirà documentació acreditativa vàlida (títols, certificats, llicències, etc.) segons la naturalesa del mèrit a valorar. Per als títols acadèmics, s'admetran equivalents als indicats i de tractar-se de títols expedits a l'estranger, caldrà acreditar, a més, l'homologació al sistema educatiu espanyol.  
Acreditació de mèrits referits a experiència:  
- Per a acreditar experiència fora d'FGV, amb còpies dels contractes de treball o certificats d'empresa o del Servei Públic d'Ocupació Estatal que indiquen la naturalesa de l'activitat. També es podrà aportar la regulació del conveni col·lectiu que indique la funcionalitat del lloc exercit, però en aquest cas la persona aspirant haurà de fer-lo de manera clara i precisa, perquè en la revisasió-valoració de mèrits no es buscarà ni contrastará tal documentació, descartant la que no acredite la tasca.   
- Per a acreditar experiència en FGV no serà necessari aportar còpies dels contractes ni certificat d'empresa, però sí l'Informe de Vida Laboral que s'indica a continuació. No es computaran els contractes l'objecte dels quals fora específicament la formació de la persona amb caràcter previ a l'ocupació del lloc, siga com fora la categoria professional o com que es va figurar en el contracte.  
- Informe de Vida Laboral, en qualsevol cas (tant experiència en FGV com fora d'FGV), per a poder determinar durant quant temps es va realitzar l'activitat. Es puntuarà l'experiència exclusivament segons el que indique l'informe. Els punts s'obtindran sumant els dies que figuren en la columna ?dies- referits al contracte o contractes de què es tracte, fins al dia d'obertura del termini d'admissió de sol·licituds, i dividint per 30 (amb 2 decimals amb arrodoniment). En el cas que l'informe reflectira un coeficient de parcialitat, es corregirà el nombre de dies que indique com si la jornada haguera sigut al 100%.  
D'existir dubtes sobre l'acreditació d'algun mèrit, el mateix no es comptabilitzarà.  
  
4. Forma i termini de presentació de sol·licituds  
Les persones interessades que compten amb algun dels mèrits assenyalats en l'apartat 3, podran inscriure's en el procés en el termini i forma que es donarà a conéixer a través de la web d'FGV www.fgv.es, apartat ?Treballa en FGV- (d'ara en avant, ?la web d'FGV?), adjuntant la documentació acreditativa de requisits i mèrits. No seran admeses sol·licituds fora d'aquest termini.  
El sistema d'inscripció permetrà l'autobaremació dels mèrits, que serà posteriorment validada o modificada a la baixa per la Comissió de Seguiment de les Borses d'FGV.  
En la sol·licitud es farà constar l'opció entre els diferents tipus de lloc i demarcació (Alacant i València), podent-se seleccionar un, diversos o tots ells. L'opció determinarà quins llocs d'aquells per als quals les Borses es constitueixen podran arribar a ocupar els/les sol·licitants si finalment s'integren en aquestes. Amb independència de les opcions ressenyades i d'acord amb l'indicat en el punt 2, els llocs que podran exercir-se dependran del nivell acadèmic de la persona aspirant i del nivell d'idioma valencià o de la possessió del certificat de coneixements d'anglés o francés de nivell mínim B1 si es tracta de llocs d'informador/a-Agent d'Estacions o Agent USI-AC.  
  
FGV es reserva la potestat de requerir en qualsevol moment, fins i tot una vegada conclòs el procés selectiu i realitzada la contractació, originals o fotocòpies compulsades de qualsevol document aportat per a acreditar requisits o mèrits, podent eliminar a la persona (rescindint la relació laboral si ja s'haguera iniciat) d'observar-se alguna irregularitat.  
  
  
5. Llistats de persones integrants de les bosses. Criteris de desempat  
Finalitzat el termini d'admissió de sol·licituds FGV publicarà en la seua pàgina web els llistats de sol·licituds presentades, un per a cada Borsa, ordenats per la puntuació d'autobaremació i indicant el tipus de llocs als quals opta cada persona. No apareixeran en aquestes llistes les sol·licituds la puntuació de les quals per mèrits fora zero (0).   
Caldrà presentar al·legacions en el termini de 3 dies hàbils des de l'endemà de la publicació, transcorregut el qual es publicaran els llistats de persones que conformaran les Borses. Durant aquest termini no caldrà plantejar que es tinguen en consideració mèrits que no van ser autobaremats o que, havent-lo sigut, no es van justificar.  
La Comissió de Seguiment de les Borses d'FGV, sobre la base de les previsions de necessitats, determinarà un punt de tall en cadascun dels dos llistats, del que informarà oportunament, i comprovarà els requisits i mèrits de les persones fins a aquest punt, podent aquesta comprovació alterar l'ordre inicial del grup afectat o fins i tot l'eliminació d'alguna persona aspirant, sense que això últim implique necessàriament la incorporació d'altres persones del llistat. Contra els resultats d'aquestes comprovacions, que es faran públics, les persones interessades podran reclamar en un termini de 3 dies hàbils des de tal publicació, no cabent que en aquest termini aporten documents que impliquen corregir la seua pròpia autovaloració o considerar requisits o mèrits no consignats o no justificats abans. Realitzades aquestes comprovacions es publicaran els llistats amb l'ordre final d'aquests grups.  
Segons les previsions del punt II.10.5 del VI Acord de la Comissió de Diàleg Social del Sector Públic Instrumental de la Generalitat, correspon a la Comissió de Seguiment de les Borses d'Ocupació Temporal d'FGV la comprovació de mèrits de les persones aspirants.  
  
En el futur, si resulta necessari, la Comissió de Seguiment de les bosses d'FGV podrà determinar una nova crida per a comprovar requisits i mèrits, establint nous punts de tall en els llistats de persones de Borsa i actuant com s'indica en els paràgrafs precedents.   
  
A l'efecte d'elaboració i publicació dels llistats de persones a les quals se'ls hagen comprovat requisits i mèrits, per a dirimir possibles empats s'aplicaran els següents criteris, per aquest ordre:   
1r. Major puntuació obtinguda en la fase de concurs per experiència  
  
2n. Major puntuació obtinguda en la fase de concurs per formació  
3r. Si l'empat és entre persones de diferent sexe, en favor de l'infrarepresentat en el col·lectiu  
4a. Ordre alfabètic del primer cognom, segons lletra resultant del sorteig que efectuarà la Comissió de Seguiment de les Borses d'FGV i que es publicarà oportunament  
  
6. Confecció de les Borses. Ofertes d'ocupació temporal  
Tot i que totes les persones dels llistats del paràgraf primer del punt 5 anterior es considera que formen part de les Borses, únicament es recorrerà per FGV per a oferir ocupacions temporals a les dels grups els requisits i els mèrits dels quals hagen sigut comprovats segons s'exposa també en el paràgraf tercer del punt anterior.  
Tal com s'ha indicat en els punts 2 i 4, a més de les opcions que, entre els diferents tipus de llocs per als quals les Borses es constitueixen, van assenyalar les persones aspirants en les seues sol·licituds, les ofertes d'FGV per a ocupar temporalment l'un o l'altre tipus dependran del compliment del requisit de nivell acadèmic, d'idioma valencià o de nivell mínim B1 de coneixement d'idioma anglés o francés si es tracta de llocs d'Informador/a-Agent d'Estacions i Agent USI-AC.   
  
Quan hagen de realitzar-se proves per a comprovar el compliment del requisit del punt 2-c, FGV informarà les persones afectades de com procedir. La no presentació a aquestes proves o l'obtenció d'un resultat de no aptitud suposarà l'eliminació del llistat. Les persones que ja hagueren superat en FGV amb anterioritat proves competencials del perfil d'atenció al client en els 3 últims anys hauran de fer-ho constar en la seua sol·licitud i, una vegada comprovat, quedaran exemptes.   
  
  
7. Comunicació amb les persones aspirants  
Durant el desenvolupament del procés selectiu, la forma de comunicació amb les persones aspirants i de trasllat d'informació a les mateixes serà, amb caràcter general, la pàgina web d'FGV www.fgv.es, a través del seu apartat ?treballa en FGV?. També es consideraran comunicacions les diferents resolucions que, en relació amb el procés, es pogueren publicar en el DOGV. Es podrà usar el correu electrònic si FGV ho considera oportú.  
Correspon a les persones aspirants prestar la deguda atenció a les publicacions o informació que es realitze respecte a aquest procés.  
  
8. Normes de funcionament de les bosses  
Les Borses que amb aquest procés es constitueixen funcionaran segons el que es preveu en aquestes Bases i d'acord amb les previsions de les Normes de funcionament de les borses d'ocupació temporal d'FGV, que es troben en la web d'FGV i en el DOGV 9451 de 18.10.2022 [2022/9286].  
  
9. Protecció de dades de caràcter personal  
En matèria de protecció de dades de caràcter personal s'estarà en el que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament General de Protecció de Dades) així com en la Llei orgànica 3/2018, de 5 de desembre, de protecció de dades personals i garantia dels drets digitals.